FAP

**Fabrika automobila Priboj** jest srbijanska autoindustrija iz Priboja koja se bavi proizvodnjom kamiona, autobusa, prikolica, agregata.

## Historija 
Osnivanjem 1953. firma počinje s montiranjem prvih 17 vozila tipa 4G i 6G, nosivosti 4 i 6 tona počela je proizvodnja teških vozila po licenci austrijske firme Saurer Werke. Kada se donosila odluka o licenci, u FAP-u su se opredjelili za industriju vozila Saurer. Prvo montirano vozilo, iz nazvano "Labud", u toku slijedećih 15 godina prešlo je preko milion kilometara.

Godina koja je odlučila o postojanju FAP-a je 1959. kada velika hala pogona mašinske obrade sa linijom montaže vozila. Zaokružuju se kapaciteti na 3600 vozila, a proizvedeno je preko 1000 vozila raznih tipova. 1965. počinje konstrukcija prvih domaćih vozila porodice FAP 15B, prva domaća trambus kabina ručne izrade, povećana nosivost, kvalitet i udobnost vozila, te izrada autobusa sa motorom pozadi.

Budući da je na svjetskom tržištu trebalo konkurisati moćnim proizvođacima, nametnula se potreba za saradnjom sa nekom jačom firmom. Poslije niza analiza i sagledavanja, 1970. sklopljen je ugovor o proizvodno-tehničkoj i finansijskoj saradnji između Daimler-Benza (DB) i Združenog preduzeća FFB Beograd, čiji je jedan od osnivača bio i FAP. Počela je transformacija dotadašnjeg proizvodnog programa sa novim DB vozilom LP1113, zatim vozilima MB 1213 i agregatima autobusa O 302 kroz CKD montažu i osvajanje pozicija, sklopova i agregata. Pored razvoja proizvoda, nastavljeno je sa razvojem kapaciteta. Tako je Pogon montaže i pratećih objekata sa 50.000 m2 pokrivene površine i sa 150 novih uređaja i druge opreme pušten u rad 1975. godine. Projektovani kapacitet Pogona montaže je 10.000 vozila godišnje.

Godine [1978. usvaja se proizvodnja namjenskih vozila izrađivanih za potrebe JNA, FAP-2026 BDS/ 6x6, a od 1983. i vozila 2632/8x8. Sva proizvedena ili montirana vozila po licenci Daimler-Benza bila bi rasprodata i prije nego što napuste fabrički krug. Pokretanjem tog programa mnogo je učinjeno i u pravcu standardizacije, tipizacije i unifikacije jugoslovenskog voznog parka. Godine 1979. FAP proizvodni preko 7000 vozila i autobusa, najviše do tada. Vozila potpuno zadovoljavaju zahtjeve domaćeg i inostranog kupca. FAP je 1991. izgradio i pustio u rad Skladište rezervnih djelova sa stolarskom radionicom ukupne površine 8600 m2korisnog prostora.

### Danas 
FAP nudi mnoge varijante vozila, s različitim motorima Mercedes-Benz,  Cummins, MAN i Famos, proizvodi vozila za domaće i inostrano tržište.

## Proizvodni program 
mini|FAP 13
mini|FAP 1118
mini|FAP 3240
* **Kamioni**
** sandučari - FAP 1318, FAP 1823, FAP 1824, FAP 1828 i FAP 2235.
** tegljači - FAP 1835, FAP 1840, FAP 2635 i FAP 2640.
** kiperi - FAP 1318, FAP 1418, FAP 2021, FAP 2023, FAP 2024, FAP 2628, FAP 2629, FAP 2630, FAP 2635, FAP 3035, FAP 3240 i FAP 4140.
** namjenska teretna vozila - FAP 1118 i FAP 2228.
* **Autobusi**
** A537.4 CNG, A-537, A-547.3, A-637, A-777, A-402 i A-918
* **Prikolice**
** P10/1, P12, P20, P24/3K, PP36 I PP40.
* **Nadogranje**
** tvrtka nudi nadogradnju postojećih kamiona kako bi mogla prevoziti kontejere, biti smetlarska vozila, kamionske mješalice, cisterne, ALU furgoni te vozila za prijevoz rinfuze, stoke ili drva.
* **Agregati**
** proizvodnja vlastitih ili licencnih Mercedes-Benzovih kamionskih i autobusnih agregata i sklopova.

## Galerija 

Datoteka:FAP mješalica za beton.jpg|FAP 2626 mikser
Datoteka:FAP 1921 CV.jpg|FAP 1921 cisterna za vodu
Datoteka:FAP 1921 kiper Vodovod Banja Luka.jpg|FAP 1921 kiper
Datoteka:FAP 1921 cisterna za otčepljavanje kanalizacije Vodovod Banja Luka.jpg|FAP 1921 za čišćenje kanalizacije i pranje ulica

## Reference 
Kategorija:Jugoslavenske tvornice kamiona
Kategorija:FAP
Kategorija:Srbijanske tvornice kamiona
Kategorija:Kompanije osnovane 1953.
Kategorija:Priboj